ENSV ÜVT 1989 nr 26 art 348


Tekst 
Eesti Nõukogude Sotsialistliku Vabariigi Ülemnõukogu :
1. Lähtudes IME koondkontseptsioonist ja Eesti NSV seadusest «Eesti NSV isemajandamise alused» ning vajadusest tagada üleminek kehtivalt haldussüsteemilt omavalitsuslikule haldussüsteemile viia vabariigis 1990—1994. a. läbi haldusreform, mis hõlmab:

1) rahvavõimu vabariigisisese detsentraliseerimise omavalitsuslikele
juhtimistasanditele ning riikliku ja omavalitsusliku juhtimise kindlapiirilise
eristamise;
2) territoriaalse haldusstruktuuri reorganiseerimise.
Haldusreformi alustamise tähtajaks on 1. jaanuar 1990 sellest hetkest
jõustuva seadusandluse alusel.

2. Kehtestada, et haldusreformiga luuakse Eesti NSV-s kaheastmeline
haldusstruktuur, mis on kogu vabariigi territooriumi ulatuses ühtne
ja ühetaoline. Esmase haldustasandi moodustavad omavalitsuslikud vallad,
alevid ja linnad, teisase tasandi, mis on üheaegselt nii omavalitsuslikuks
kui kä riikliku juhtimise regionaalseks tasandiks, maakonnad ja
vabariiklikud linnad, kusjuures viimased täidavad samaaegselt ka esmatasandi
kohaliku omavalitsuse funktsioone.
3. Haldusreformi läbiviimise kohtadel tagavad kohaliku omavalitsuse
esindusorganitena tegutsema hakkavad volikogud, mis valitakse
eelseisvatel valimistel vastavalt «Eesti NSV kohalike rahvasaadikute nõukogude valimisseadusele». Seejuures maakondade ja vabariikliku alluvusega
linnade volikogud asuvad tegevusse 1. jaanuarist 1990, valdade,
alevite ja linnade kui esmatasandi kohaliku omavalitsuse esindusorganid
tegutsevad valimisjärgselt vastavate asutavate kogudena, vastavate valdade,
alevite ja linnade omavalitsusliku staatuse kinnitamise hetkest aga
volikogudena.
4. Esmatasandi haldusüksuste piirid kuuluvad läbivaatamisele ja
korrigeerimisele elanikkonna arvamusest lähtudes vastavate kohaliku
omavalitsuse esindusorganite poolt, mille kinnitab Eesti NSV Ülemnõukogu.
5. Eesti NSV Ministrite Nõukogul tagada haldusreformi läbiviimine
ning selleks vajalike normatiivaktide projektide ettevalmistamine esitamiseks
Eesti NSV Ülemnõukogu Presiidiumile.
6. Moodustada haldusreformi ettevalmistamise komisjon järgmistest
Eesti NSV Ülemnõukogu saadikutest: K. Benno, R. Hagelberg, R. Kirs,
M. Kolossova, T. Kork, H. Lumi, N. Mihejeva, V. Mižui, N. Freiman,
E. Savisaar, L. Sirel, A. Tammleht ja Ü. Uluots.

Eesti NSV Ülemnõukogu Presiidiumi esimees A. RÜÜTEL
Eesti NSV Ülemnõukogu Presiidiumi sekretär A. ALMANN
Tallinn, 8. augustil 1989.

Algallikas 
Tekst avaldati: Eesti Nõukogude Sotsialistliku Vabariigi Ülemnõukogu ja Valitsuse Teataja (Eesti NSV Ministrite Nõukogu Asjadevalitsus, 1989), 15. august 1989, 24. aastakäik, nr 26 (904), art 348, lk 580.

Õigusaktid
Eesti NSV Ülemnõukogu ja Valitsuse Teataja